**Miratohet Rregullorja e re e punës së Agjencisë për Shërbime Mediatike Audio dhe Audiovizuele**

Në seancën e tetë të mbajtur më 21 gusht, Këshilli i Agjencisë miratoi Rregulloren e Punës së Agjencisë për Shërbime Mediatike Audio dhe Audiovizuele. Nevoja për miratimin e këtij akti lindi për shkak të zgjedhjes së anëtarëve të rinj të Këshillit të Agjencisë, si dhe për shkak të detyrimeve të reja ligjore të Agjencisë në lidhje me ofruesit e shërbimeve të platformës për ndarjen e videove, personave fizik që ofrojnë shërbime mediatike audiovizuele me kërkesë – influencues/vloger dhe mediat online – internet portalet.

Për dokumentet ishte hapur debat publik në kohëzgjatje prej 30 ditësh, në të cilën ishin ftuar të gjitha palët e interesuara të paraqesin mendimet dhe propozimet e tyre. Rregullorja e Punës së Agjencisë është e disponueshme në ueb-faqen e Agjencisë në [linkun](https://avmu.mk/wp-content/uploads/2025/08/Delovnik-za-rabota-na-Agencijata_compressed.pdf).

**ASHMA filloi me monitorimin e raportimit mediatik për periudhën parazgjedhore**

Pas shpalljes së Zgjedhjeve Lokale, caktuar për 19 tetor 2025, Agjencia për Shërbime Mediatike Audio dhe Audiovizuele, filloi me monitorimin e transmetuesve për mënyrën e raportimit në periudhën para fillimit të fushatës zgjedhore dhe për respektimin e dispozitave të Kodit Zgjedhor që zbatohen me shpalljen e zgjedhjeve.

Konkretisht, gjatë raportimit për procesin zgjedhor, transmetuesit duhet të respektojnë parimet profesionale, në veçanti parimin për prezantim objektiv dhe të paanshëm të ngjarjeve, me trajtim të barabartë të këndvështrimeve dhe mendimeve të ndryshme, kështu që do t’i mundësoj publikut lirshëm të formojë mendimin e tij për ngjarje dhe çështje individuale, si dhe të respektohen ndalesat e veçanta për nxitje të urrejtjes dhe intolerancës.

Raportimi për aktivitetet e rregullta të oganeve shtetërore, organeve të komunave dhe qytetit të Shkupit, të institucioneve shtetërore dhe organizatave, si dhe për persona të tjerë juridik me kompetenca publike, nuk duhet të jetë në funksion të raportimit mediatik zgjedhor të asnjë subjekti politik.

Shërbimi publik transmetues dhe televizionet në nivel shtetëror duhet të ofrojnë informacion në lidhje me procesin zgjedhor dhe për personat me aftësi të kufizuara shqisore, ndërsa për përmbajtjet që do t’i bëjnë të qasshme gjatë fushatës zgjedhore duhet në kohë ta informojnë Agjencinë.

Nga shpallja e zgjedhjeve deri në fillimin e fushatës zgjedhore nuk lejohet transmetimi i reklamave të financuara nga Buxheti i shtetit, as edhe reklama politike me pagesë, përveç shpalljeve për mbledhjen e nënshkrimeve për mbështetje të kandidaturave të grupi votuesish. Gjithashtu, nuk është e lejuar që redaktorë, gazetarë, prezantuesit e programit dhe moderatorë njëkohësisht të jenë të angazhuar në programet e transmetuesve dhe në aktivitete para zgjedhore të pjesëmarrësve në fushatë zgjedhore. Gjatë publikimit të rezultateve nga sondazhet e opinionit publik, duhet të publikohen dhe të gjitha të dhënat e nevojshme për hulumtimin konkret përcaktuar në Kodin Zgjedhor.

Deri në fillimin e fushatës zgjedhore, АSHMA do të kryejë monitorim çdo ditë të nëntë shërbimeve programore televizive në nivel shtetëror, me shtrirje mesatare më të madhe ditore të publikut, ndërsa të gjitha shërbimet e tjera programore do të monitorohen në bazë të parashtresave.

Transmetuesit që do të transmetojnë reklama politike me pagesë (RPP) duhej të kryejnë regjistrim në Komisionin Shtetëror të Zgjedhjeve më së voni deri më 12 gusht, dhe listat e çmimeve t’i dorëzojnë në KSHZ,ESHR, KSHPK dhe ASHMA, më së voni deri më 14 gusht 2025.

Ashtu si më parë, Agjencia, në ueb-faqen e saj ka vendosur baner me materiale që lidhen me procesin zgjedhor – akte ligjore dhe nënligjore, formular për parashtresa (ankesa) dhe të ngjajshme. Baneri është i disponueshëm në gjuhën maqedonase, shqip dhe anglisht dhe në kontinuitet do të përditësohet (azhurohet) gjatë procesit zgjedhor.

**Gusht 2025 Nr.8**

**Mbikëqyrja e transmetuesve, ORRPKE dhe media e shkruar**

**Transmetuesit**

Аgjencia për Shërbime Mediatike Audio dhe Audiovizuele ka kryer mbikëqyrje të kontrollit programor ndaj TV Tera dhe TV М, për të përcaktuar nëse transmetuesit kanë vepruar sipas masave të shqiptuara paralajmërim publik, drejtuar për shkak të mosrespektimit të detyrimit për mbrojtjen e të miturve në programet që mund të dëmtojnë zhvillimin e tyre fizik, mendor ose moral. Mbikëqyrjet treguan se transmetuesit plotësisht kanë vepruar sipas aktvendimeve për shqiptimin e masës paralajmërim publik.

**ORRPKE**

Mbikëqyrje të rregullta programore u kryen te disa operatorë – Kabell SHPK, Telekabell, Pet-Net, Biv Piramida, Infell-KTV, Multimedija Netvork L dhe Тelent Kom. Mbikëqyrjet kanë përfshirë detyrimet për regjistrimin e shërbimeve programore në Agjencion dhe titrimin e programeve që ritransmetojnë, si dhe detyrimin në paketat programore që ritransmetohen detyrimisht dhe papagesë për të ofruar shërbimet programore të shërbimit publik radiodifuziv. Gjatë mbikëqyrjes nuk u konstatuan shkelje të dispozitave të LSHMAAV.

Ndaj operatorit Altra – Sat 2000 është kryer mbikëqyrje e kontrollit programor me qëllim të përcaktimit nëse ka vepruar sipas Aktvendimit për paralajmërim publik dhe për ndërprerjen e ritransmetimit të shërbimeve programore në afatin e përcaktuar, përkatësisht nëse shërbimet programore që ai ritransmeton janë regjistruar në Agjencinë për Shërbime Mediatike Audio dhe Audiovizuele në përputhje me nenin 141 të LSHMAAV.

Mbikëqyrja tregoi se operatori veproi plotësisht në përputhje me Aktvendimin e drejtuar.

**Media e shkruar**

Për respektimin e detyrimeve të Ligjit për Media për publikim impresium, mbi Shoqatën e qytetarëve për hulumtim, komunikim dhe për zhvillim Pablik nga Shkupi, botues i medias së shkruar, „Ballë për ballë“, Аgjencia ka kryer mbikëqyrje të jashtëzakonshme administrative. Mbikëqyrja ka përfshirë botuesin e „Ballë për ballë“ nr.57, dhe rezultoi se detyrimi ligjor është përmbushur plotësisht.

**Masat e shqiptuara paralajmërim publik**

Këshilli i Agjencisë në seancën e shtatë të mbajtur më 7 gusht 2025, në bazë të konstatimeve nga mbikëqyrja e kryer për mosrespektim të dispozitave të Ligjit për Shërbime Mediatike Audio dhe Audiovizuele dhe Ligjit për Media, miratoi dy aktvendime për shqiptimin e masës paralajmërim publik të TV Kanal Festa.

Një masë paralajmërim publik është shqiptuar për shkak të publikimit të sinjalistikës paralajmëruese të gabuar për mbrojtjen e të miturve, ndërsa tjetra për mospublikim të të dhënave për impresium.

